সুমাইয়া খাতুনের খালাতো ভাই আবু তালেব জানান, বিভিন্ন জায়গায় খোঁজ করে না পাওয়ায় মঙ্গলবার বিকেলে সুমাইয়ার খালা ফাতেমা বেগম, নূরজাহান বেগম ও ফুফু শাহনাজকে নিয়ে আমরা প্রতিবেশীদের বাড়ি বাড়ি গিয়ে খোঁজা শুরু করি। বিকেল সাড়ে পাঁচটার দিকে প্রতিবেশী ভ্যানচালক মো. ইয়াসিনের বাড়িতে গেলে তার ছেলের স্ত্রী লাকী আক্তার তার বাড়িতে খুঁজতে দিতে বাধা দেয়। জোর করে ঘরে ঢুকে তার শোবার খাটের নিচ থেকে পৃথক দুটি বস্তায় বন্দী অবস্থায় সুমাইয়া ও মেহজাবিনের লাশ পাওয়া যায়। খবর পেয়ে পুলিশ এসে সন্ধ্যা ছয়টার দিকে শিশুদের লাশ উদ্ধার করে।